Amanuense històric: de juliol 2017\nLA POLISÈMIA DE "SOCIALISME REAL"\n... el millor camí per arribar a un socialisme democràtic és el que passa pel capitalisme, i no pas el que se’l salta... el capitalisme ha creat les condicions -el grau suficient de riquesa, cultura i tecnologia- perquè, un cop esgotat i abans que s’acabi de carregar el planeta, sigui superat per un altre sistema que no tingui com a principal motor l’afany d’enriquir-se, el culte al consum i l’apologia de la propietat privada.\nLa polisèmia de socialisme real és clara. D’una banda, en el sentit més genèric, és qualsevol socialisme dut a la pràctica en una societat real. De l’altra, en termes històrics, fa referència al sistema d’economia planificada i centralitzada instaurat a l’URSS i exportat a altres països. És aquest últim socialisme, que els teòrics no veuen ni tan sols marxista, el que se sol brandar com un espantall davant els que qüestionem el capitalisme... socialisme democràtic: un socialisme que... a diferència de la socialdemocràcia, no es limita a humanitzar el capitalisme perquè entén -i això és molt important- que el capitalisme és inherentment incompatible amb la democràcia.\nLa crisi de l’esquerra europea i, més concretament, de la socialdemocràcia està inextricablement lligada al seu pro capitalisme, al seu vergonyant (neo)liberalisme... I el drama de la socialdemocràcia és que el capitalisme li ha anat reduint l’espai fins a fer-la clònica de la dreta...\nPer sortir de l’actual atzucac, l’esquerra no es pot limitar a entendre que el socialisme real -i ara dic real (tercera accepció) en el sentit d’autèntic- és el democràtic. Ha d’entendre que la democràcia real és socialista.\n"OPERACIÓ DIÀLEG" A CELRÀ\nTot té un perquè. Exactament igual que ha de tenir un perquè la tria de Celrà i Girona que ha fet el ministeri de Defensa per a les maniobres militars que diuen que necessita fer l’exèrcit pels camins d’aquests dos municipis veïns.\nD’entre els 948 municipis que hi ha a Catalunya -que coincideix amb una regió militar- han triat Celrà, un dels catorze amb alcalde de la CUP: Daniel Cornellà, que fa quinze anys, quan encara hi havia pocs independentistes visibles (en tot cas, molts menys que ara), era el postadolescent que gestionava el casal independentista de Girona. I, per acabar-ho de rematar, l’altre municipi afectat per la “marxa d’enduriment” per a soldats és Girona, on fins fa un any l’alcalde era l’actual president de la Generalitat, Carles Puigdemont, un altre independentista visible i actiu des de molt abans que l’independentisme posés mig peu a les institucions.\nCom era de preveure, tant Celrà com Girona han reaccionat... Tot es veia a venir. L’exèrcit també ho devia veure a venir. De manera que hem de suposar que s’imaginava què passaria i que li és absolutament indiferent, o més aviat que ja li està bé: si és hora de demostrar qui mana aquí, ells estan a punt i no deixaran passar cap ocasió...\nSom, es veu d’una hora lluny, en plena operació diàleg. I, superada l’etapa Llanos de Luna de cacera d’estelades, ara gaudim d’una etapa de consens.\nPublicat per edmon a 6:24\nARA diumenge, 12 de febrer del 2017\nCOM SERÀ EL XOC I QUÈ PASSARÀ DESPRÉS (i 2)\nCom acabarà el xoc? És probable que pròpiament no acabi d’acabar. Vull dir que no hi hagi una victòria clara de ningú. Si efectivament es pot fer el referèndum, se celebrarà en condicions difícils, amb moltes traves, sense el reconeixement de Madrid. Costarà convèncer la comunitat internacional de la seva legitimitat. I, per tant, costarà aplicar-ne el resultat. Si, per contra, ni es pot celebrar, la victòria del govern espanyol serà pírrica perquè serà fruit d’una repressió democràtica, la probable conseqüència de la qual serà que, en la següent convocatòria electoral, l’independentisme ressorgeixi si es pot encara amb més força. Així doncs, la celebració i victòria en el referèndum pot quedar com un èxit a mitges per a l’independentisme, mentre que la no celebració només ajornarà i engrandirà el problema per a l’espanyolisme.\nLa paradoxa final, doncs, és que si es fa el referèndum Espanya encara tindrà l’oportunitat -si aconsegueix empassar-se el seu orgull ferit- de negociar un acord per mantenir vincles amb una Catalunya semiindependent. En canvi, si no es fa, serà per a Espanya el principi de la fi o, si voleu, serà per a Catalunya el preàmbul d’una independència total.\nCOM SERÀ EL XOC I QUÈ PASSARÀ DESPRÉS (1)\nPer si algú encara ho dubta: hi haurà xoc de trens. Puigdemont convocarà el referèndum i Rajoy mirarà com sigui d’impedir que se celebri. El xoc és això. Hi som a les portes. És un xoc gravíssim en el si d’una democràcia. Hi ha qui, endut per la nostàlgia de la Transició, encara creu que es pot evitar. Tant de bo! Però no serà així. L’esperit de concòrdia i de cessió mútua dels anys 70 va acabar servint més per tapar les vergonyes del franquisme que per fer un canvi a fons\n... Hi ha inèrcies ideològiques subterrànies. És com si Espanya s’aferrés a la seva pitjor versió del passat, la dels Anson, Aznar i companyia...\n... el xoc hi serà, però no serà violent. Perquè hi hagi violència n’hi ha d’haver dos que es vulguin barallar. Mentre que en una majoritària mentalitat espanyola persisteix el ressort del recurs final a la força, a Catalunya predomina una aversió a tot el que signifiqui violència. Per raons històriques òbvies, després d’haver rebut (i repartit: cal no oblidar l’anarquisme) molta llenya, el pacifisme hi és molt arrelat. El moviment sobiranista, impecable en aquest sentit, n’és la prova fefaent. Si hi ha una repressió violenta per acabar amb el procés sobiranista, ningú s’hi tornarà. El que sí que hi haurà és un xoc democràtic, de legitimitats, de legalitats, de voluntats sobiranes. Això és el que ja estem vivint en el terreny judicial i el que, un cop es convoqui el referèndum, s’aguditzarà perquè es passarà al terreny polític, que és el que el govern espanyol prova d’evitar de totes totes...\n¿"CASA NOSTRA" ÉS CASA NOSTRA? (i 2)\nNo és cert -diguem-ho alt i clar- que siguin els estats o els polítics els que no deixen ser solidaris els ciutadans, si per ciutadans entenem tothom qui vota. Ara mateix, i és una tendència que va a més, els partits i els líders castigats a les urnes són els que obren fronteres i no pas els que les tanquen. Però és fàcil ser víctima d’una il·lusió òptica. Com passa en altres debats polítics, “la ciutadania” -els més actius i compromesos socialment: els que, a més de vot, tenen veu- té uns valors i un punt de vista substancialment diferents dels de “la majoria silenciosa”. Si uns fossin ciutadans i els altres no, tindria raó el manifest de la campanya quan assegura que “la ciutadania” reclama que “Catalunya sigui terra d’acollida”. Com que ho són tots, és una afirmació que no gosaria fer.\nPerò aquesta no és una història de bons i dolents. Si “la majoria silenciosa”, la que se sent només quan vota, castiga qui obre fronteres és perquè creu que obrir-les -en un estat del benestar en retrocés- fa encara més precària la seva precarietat. Després d’haver pagat els plats trencats de la crisi, empobrint-se mentre els rics s’enriquien, no serà fàcil encomanar-li “consciència col·lectiva” si té la sensació que també serà ella -més que “la ciutadania”- la víctima inicial d’una solidaritat que és, en tants sentits, justa, necessària, urgent i positiva. A més de manifestar-nos i omplir el Sant Jordi seria bo que ens plantegéssim si “casa nostra” és realment la nostra\nEL DRAGON KHAN EMOCIONAL\n... Curiosament, aquesta vegada és la CUP la que exerceix de factor moderador aportant un horitzó d’estabilitat al Govern. La incògnita, ara, és com es viurà a dins de la CUP aquests mesos de corresponsabilitat amb l’obra i les prioritats de Govern, atès que hi ha un sector crític vigorós que considera la decisió com una claudicació inacceptable. D’altra banda, el Govern ara ha de posar la directa i activar el compte enrere per a les lleis de desconnexió i el referèndum. D’aquí al juliol viurem molts ensurts, amb pujades i baixades, i cada vegada a un ritme més accelerat fins a un xoc final de conseqüències imprevisibles.\nPublicat per edmon a 7:14\nARA, diumenge, 29 de gener del 2017\n... la majoria independentista aprovarà els pressupostos al Parlament. I a partir d’aquí? La CUP ha deixat clar que aprova els comptes per impulsar el referèndum. Abans, però, serà el moment de les anomenades lleis de desconnexió. De moment, n’hi ha dues tramitant-se al Parlament, la de l’Agència de Protecció Social i la del codi tributari, i abans de l’estiu JxSí i la CUP pretenen enllestir-ne cinc més: la de Seguretat Social; la llei general tributària; la de cadastre i duanes; la que definirà els impostos, i, la més rellevant d’entrada, la de transitorietat jurídica.\nAmb la llei de transitorietat, que definirà Catalunya com una “república de dret, democràtica i social”, els independentistes fixaran el marc legal per convocar el referèndum encara que, formalment, la porta segueixi oberta a pactar-lo amb l’Estat. Com va dir Carles Puigdemont en la qüestió de confiança, al juliol Catalunya tindrà prou desenvolupades les estructures d’estat per poder desconnectar.\nEl referèndum arribarà, com a molt tard, al setembre, i un sí majoritari faria entrar en vigor la segona part de la llei de transitorietat. Catalunya declararia la independència i, a partir d’aquest moment, s’iniciaria un procés constituent, amb la ciutadania com a protagonista. La primera fase del procés constituent duraria un màxim de sis mesos. Passat aquest temps, Puigdemont convocaria eleccions constituents i el Parlament resultant s’encarregaria d’elaborar la nova carta magna, seguint les indicacions dels debats ciutadans previs. La Constitució, un cop enllestida, se sotmetria a referèndum. Això és el que estableix el full de ruta. Ara bé, JxSí i la CUP assumeixen que cal afegir-hi una qüestió capital que podria modificar substancialment les previsions: com es resoldrà la confrontació amb l’Estat?\nESTIMAR O ESTIGMATITZAR (i 2)\nI Catalunya? Aquí portem dècades, moltes, foragitant el discurs de l’estigma, construint pacientment el relat d’un sol poble. Portem temps passant-nos de pares a fills aquest esforçat llegat, aquesta memòria de tolerància. Les nostres places, tot i no tenir la solera de les de la Itàlia romana, medieval, renaixentista i barroca, han estat i són bones transmissores cap amunt, cap a la política, d’un missatge d’unitat cívica. Aquesta capacitat de sincretitzar les diferències, aquesta catalanitat porosa, aquest afany de convivència a prova de demagògies, és un tresor tan fràgil com valuós. Un tresor al qual ha renunciat una Espanya que sempre ha viscut amb profunda incomoditat la seva diversitat: ens ha convertit en problema, en estigma. I ja no ho volem ser més. Volem ser solució. Plenament conscients d’on venim i on anem, des de la memòria i el compromís polític, volem renéixer.\nARA dimecres, 5 de juliol del 2017\nSOBIRANIA O SOBIRANIA\n... . La majoria dels espanyols consideren que Espanya és una (única) nació sobirana. La majoria dels catalans consideren que Catalunya és una nació sobirana. En tots dos casos hi ha més fonaments. Com que a les taules de la llei no hi havia una llista divina sobre quines són les nacions sobiranes, la sobirania sempre s’autoproclama, i per ser efectiva ha de ser reconeguda per propis i aliens. La partida està plantejada ara en els termes essencials: qui té el dret a decidir. Si ens creiem que els catalans el tenen, tot el que en penja és perfectament legal, lògic i raonable. Si es nega aquest dret, si es nega l’existència del subjecte, tot és il·legal i inacceptable. Qui tria? En el fons, cadascun dels ciutadans de Catalunya. Si se senten o no part d’aquest subjecte sobirà. Perquè totes les sobiranies primer es proclamen i després s’exerceixen.\nFDC (Fet Diferencial Català)\n... “Què, què, què?”, em pregunta tothom aquests dies. I jo també pregunto: “Què, què, què?” El cas és que al transport públic pots copsar de què es parla, de què es fa broma, què emociona o què avorreix. Vaja, que pots saber “allò que de veritat interessa a la gent” (que sol ser el mateix que t’interessa a tu).\n... la mena de broma que demostra que tothom, unionistes i separates, ha acceptat, ha integrat, que Espanya és un estat autoritari. Que això és així.\nLlegeixo... una frase atribuïda a Pérez Rubalcaba: "A Catalunya la biologia no ajuda: a la gent l’enterren amb la senyera i la bategen amb l’estelada". La frase, dita amb un to compungit, és brillant. Però sobretot indica una actitud preocupada sobre una qüestió essencial en política: a favor de qui va el pas del temps. El món del sobiranisme viu sovint amb una mena d’angúnia impacient perquè té la sensació que el temps li va en contra. Un cert nacionalisme espanyol veu la situació amb confiança, perquè creu que el temps anirà afeblint l’opció independentista... O ara o mai, tant si es vol com si no es vol. Ho comparteixo. La gent passa de la senyera a l’estelada i no fa el camí contrari. Certament hi ha qui viu al marge de l’una i de l’altra. Hi ha qui s’enterra amb la bandera espanyola i també (però menys) qui s’hi bateja. Hi ha qui es queda a la senyera. Però els que passen a l’estelada ja no tornen, fins ara. El temps va a favor de l’estelada. Excepte en cas que hi hagi una enorme decepció o una enorme clatellada. Llavors el temps pot començar a córrer d’una manera diferent.\nARA dissabte, 10 de setembre del 2016\nCONVERGÈNCIA COM BATASUNA\nEL NACIONALISME espanyol de la Transició, modern i desacomplexat, va construir el seu arsenal ideològic i legislatiu en el front basc... quan es va activar el front català, van intentar traslladar-hi automàticament els discursos i les lleis que havien creat per a Euskadi. Hi havia, però, una gran diferència: el factor ETA. La pedra angular del discurs que s’havia construït per a Euskadi era la resposta a la violència d’ETA, en plena ebullició. Traslladar-ho a Catalunya sense ETA ni res que s’hi assemblés demanava un doble salt mortal. Un, insinuar d’una manera o altra que matar, aplaudir els qui maten o rebutjar la violència són només tres matisos insignificants de mètode, perquè el veritablement important (i criminal) és voler la independència. L’altre, situar la reivindicació nacionalista (també la democràtica i massiva) en la marginalitat social. Són dos salts impossibles. Pots tractar Convergència -per exemple- com si fos la Batasuna del temps que ETA matava. Una altra cosa és que algú s’ho empassi. A Catalunya, al món, i potser fins i tot algun dia a Espanya\nARA dissabte, 10 de setembre del 2016\nGAUDIM DE LA DIADA I DE L'ENDEMÀ\nSOVINT VIVIM més confortables en el passat i en el futur que en el present. Idealitzem allò que va ser i dipositem les nostres esperances de felicitat en allò que està a punt de passar. El present ens sembla massa prosaic, i això que la nostàlgia pel passat també és filla de l’amnèsia. I l’excitació pel futur pot acabar en frustració, perquè un cop convertit en present mai no és tan perfecte com ens imaginàvem. La concreció de la realitat té poca poesia. Sant Boi 76 o Passeig de Gràcia 77 són, sens dubte, un passat per sentir-ne alguna nostàlgia, però si gratéssim en aquella realitat, desenterraríem una Catalunya molt tocada en tots els sentits per 40 anys de dictadura. Si volem que el futur del país sigui tan prometedor com el voldríem, cal comprometre’s amb el present i viure’l sense impaciències, assaborint-lo, i no com el que espera el final d’un partit.\nEL QUE ÉS LEGAL PERÒ NO JUST, NO M'OBLIGA\nAlejandro von Rechnitz s.j.\nCom s'entén això? Són lleis... injustes, però no obstant això, s'han de respectar? I la diferència, essencial, entre el que és just i el que és legal?\nals cristians ens toca defensar la misericòrdia, l'amor, el primer graó de la qual és la justícia. El que és legal, tota llei, tota legalitat, pot ser important, però sempre menys important que la finalitat de la legalitat tota, que sempre és la justícia. Per tot el que té a veure amb la llei, la justícia és el fi; mentre que tota llei, i tota la llei, és un mitjà... si la llei promulgada és injusta, per molt legal que sigui, ningú al món pot predicar-nos que l'hem de respectar.\nRespectar o no una llei injusta és opció responsable meva i queda a la meva consciència prendre la decisió de respectar-la o no. Per descomptat, queda també de part meva el fet d'assumir responsablement les conseqüències de la meva decisió...\nEl fonament de tot el problema concret entre el que és just i el que és legal es troba en que la consciència és el criteri últim de responsabilitat per decidir, no la llei. Aquesta llibertat de la consciència per decidir responsablement neix de la dignitat de la persona humana...\n(Nota de l'amanuense: Vegis que no parla del procés independentista català,... o si?)


KurdisCat: Campanya de Periodistes Sense Fronteres per la llibertat de premsa a Turquia\nCampanya de Periodistes Sense Fronteres per la llibertat de premsa a Turquia\na dijous, de febrer 02, 2017\nArran de la Cimera Malta de demà 3 febrer 2017, Periodistes sense Fronteres (RSF) ha llançat una campanya per encoratjar als caps d'Estat i de Govern de la Unió Europea a adoptar una posició ferma en favor de la llibertat de premsa Turquia.\n"Podem actuar com si res estigués passant a Turquia? ". RSF demana líders europeus en la seva nova campanya internacional. Feta en cinc idiomes - Francès, Anglès, espanyol, alemany i suec - la campanya es dirigeix principalment a Angela Merkel, Jean-Claude Juncker, François Hollande, Theresa May, Donald Tusk, i Stefan Löfven i els demana que no es passi per alt la repressió sense precedents contra els periodistes turcs.\nDes l'intent de cop del 15 de juliol de 2016, Turquia es va submergir en una espiral de repressió sense precedents contra els periodistes i mitjans de comunicació. Després de sis mesos d'emergència, s'ha posat en perill el pluralisme. Més de 100 periodistes són empresonats. Cent quaranta-nou mitjans de comunicació i vint-i-nou editorials han quedat clausurades de forma arbitrària. No menys de 775 targetes de premsa i centenars de passaports cancel·lats sense més preàmbuls. La censura d'Internet i les xarxes socials ha augmentat de forma geomètrica.\nLa repressió a Turquia, un país candidat a l'adhesió a la Unió Europea, no pot deixar als seus veïns indiferents. Els líders europeus tenen la responsabilitat política i moral de fer tot el possible per salvar el periodisme a Turquia. El país ocupa el lloc 151 entre 180 països en l'última classificació mundial de la llibertat de premsa publicada per RSF.


El pressupost, aprovat per unanimitat, prioritza les accions de protecció a les persones per a fer front a la crisi provocada per la COVID-19\nEl passat dimecres 30 de desembre el plenari municipal de Vila-seca va aprovar, per unanimitat de tots els grups municipals, el pressupost de l'Ajuntament de Vila-seca per a l'any 2021. En concret, i a proposta de la regidoria d'Hisenda, s'aprovà el pressupost municipal per un total de 32,34 milions d'euros i que un cop consolidat, amb la incorporació del Patronat Municipal de Música i del Patronat Municipal de Turisme apuja a un total de 32,75 milions d'euros.\nEnguany, a causa de la crisi sanitària i econòmica produïda per la pandèmia de la COVID-19, el pressupost municipal prioritzarà, més que mai, les accions de protecció a les persones i col·lectius vulnerables que han patit i pateixen el decreixement de l'activitat econòmica i l'increment de l'atur.\nEls trets més rellevants del pressupost, el qual recull propostes de tots els grups municipals, són els següents:\nEs prioritzen els Serveis Socials Bàsics, amb 2.439.910 €, i el Foment de l'Ocupació, amb 929.350 €, per a donar suport a persones, col·lectius i empreses en situació de vulnerabilitat, especialment perjudicades per la pandèmia.\nEn l'àmbit social, revisió d'un Pla d'Habitatge i condicionament d'habitatges de propietat municipal per afrontar emergències relacionades amb desnonaments.\nEn el transport públic municipal, posat en marxa durant el passat 2020, s'incorporarà noves marquesines a les parades més utilitzades amb l'objectiu de donar informació sobre el temps d'espera del proper servei i s'habilitarà una targeta personalitzada per als vila-secans i vila-secanes que redueixi molt o anul·li el cost dels viatges.\nEs mantindran les inversions en millora de l'accessibilitat per les persones amb mobilitat reduïda i en l'eliminació de barreres arquitectòniques. També es mantindran la línia d'ajuts a la rehabilitació i millora de l'habitabilitat i accessibilitat d'edificis.\nMillora de la seguretat mitjançant l'increment de personal de la Policia Local, amb la incorporació d'agents de carrera i nous interins, i augment del pressupost de vigilància de la platja de la Pineda per estendre la durada i qualitat del servei.\nMillora de la dotació de l'àmbit de cultura per a: progressar en la gestió del Castell de Vila-seca com a espai d'exposició d'art modern, mitjançant conveni amb la Fundació Vila Casas; coordinar la programació de les activitats culturals a desenvolupar al Celler, encara en construcció i iniciar el retorn de la Fira de Música al Carrer.\nEn l'àmbit esportiu, previsió de licitar i iniciar durant el 2021, amb finançament amb càrrec a romanents de tresoreria, la construcció d'una nova ciutat esportiva. Es preveu també la licitació per a la construcció d'un poliesportiu lleuger i l'encàrrec d'un estudi per a construir un sostre sobre la pista poliesportiva del Colomí.\nEs consolida la línia de subvenció a les energies renovables per a incentivar l'energia elèctrica d'origen fotovoltaic.\nEs potenciaran els serveis municipals de neteja viària i recollida i tractament de residus sòlids urbans, licitant un nou servei per tal de millorar la gestió dels residus i incorporar un nou sistema de recollida per als veïns del Centre Històric. A més, es posaran en marxa unes minideixalleries per a recol·lectar residus especials.\nA la Plana, es definirà una nova possibilitat de connexió viària, per a vehicles, vianants i ciclistes.\nCal esmentar que durant la sessió plenària del passat 30 de desembre l'Ajuntament de Vila-seca va aprovar també per unanimitat el conveni amb el Consell Comarcal del Tarragonès per tal que els Serveis Socials municipals passin a ser gestionats totalment per l'Ajuntament.


Comparsa Alternativa » Sobre la Web\nPer carballo el 18 agosto 2007 – 12:16 am -\nNavegant navegant, m’he trobat en una web que es diu Curioso Pero Inutil, amb un contingut 100% Comparsa Alternativa, i resulta que han fet un video CPIing 1.0:\nCom podeu vore, un video bastant divertit. Pues be, resulta que aquest any, han decidit tornar a fer un video similar, Desafio CIP 2.0,\nQue vos pareix si la nit dels Alardos, tots disfressats i visiblement borrachos fem un ball conjunt i l’enviem?\nSeria una campaña de marketing impresionant, a mes de les rises y les tonteries que fariem mentre ballem. Sense oblidar, que ixiriem en el video que montarien en la web de CPI. La cosa es simple:\nFer ballar a 140 persones a l’hora, ok? Pues aneu fense l’idea!\nCategories: Sobre la Web | 2 comentaris »\nPer carballo el 19 enero 2007 – 3:34 am -\nSupong que ningú es deu haver donat conter de que la web te un icono (mireu la direcció en el navegador).\nCom que es un icono bastant rustic, la tipica careta sonrient amb les lletres CA (de Comparsa Alternativa per als que sigau retrasaets) he pensat que igual a algu li vindria be ferne un altre.\nNomes teniu que gastar algun programa per a fer iconos. Podeu buscarlos en Softonic.com.\nPero presteu atencio per que nescesariament han de ser iconos amb les seguents caracteristiques:\nTamany de 16×16 pixels\nPaleta de 4 bits (16 colors)\nAmb extensio .ico, no funciona cambiar l’extensio d’una imatge.\nSon bastants simples de fer, aixi que espere que n’envieu molts.\nSobre el logotip\nPer carballo el 2 enero 2007 – 12:43 pm -\nHola gent! Com podeu vore a la dreta, he fet un logotip per a la comparsa, no se si vos agrada o si es una puta merda, pero al cap i a la fi, soc l’unic que ha fet un logotip mes alla d’agafar el paint i en 2 minuts dibuixar una polla,… si vos agrada, bé, sino, espere que envieu les vostres propostes al correu de la comparsa. Que t’ambé podreu trobar per la web. Jo per la meva part, anire posant els logos i ya vorem en quin es quedem, val?\nP.D: Per cert, la web encara no esta on-line, pronte pronte,…\nBenvingut a la nova web de La Comparsa Alternativa!!\nPer carballo el 27 diciembre 2006 – 7:41 pm -\nAquesta es la nova web de la nostra estimada comparsa, esta en forma de blog per que aixi es mes facil posar les noticies, les fotos encara no estan en ningun lloc, aixo ho fare mes tard. I els principals videos de la comparsa estan en la primera plana. Com te que ser!\nEspere que algu la disfrute, i quan puga (probablement abans de ferla publica) posare les fotos en algun lloc)


Units seríem el doble / Canya a Catalunya (Xavier Bosch)\nUnits seríem el doble / Canya a Catalunya\nEn lloc de cessar Cospedal, Casado parla de Catalunya\n4 min. Periodista 01/11/2018 18:55\nUnits seríem el doble\nAvui els presos polítics sabran que els demanen mitja vida de condemna per uns delictes que no van cometre. Potser aquest “a por ellos” judicial és l’última esperança perquè els partits s’adonin que aquest anar cadascú a la seva és, de tan decebedor, una presa de pèl. No saber veure que a l’alcaldia de Barcelona hi han d’anar junts és tirar-se pedres a la pròpia teulada. A les eleccions europees, Oriol Junqueras semblava el candidat ideal per aglutinar el vot independentista. El PDECat primer va veure-ho amb bons ulls. A la tarda, per ves a saber quina nova venjança de mirada curta, ja se’n van desdir. I així anem. La desconfiança entre partits, la rancúnia entre persones i el recel secular entre ERC i CDC que no s’esvaeix, estan laminant l’independentisme des de dins. Si no tinguéssim gent a la presó, seria per engegar-los tots a rodar. Perquè, a tot això, la CUP va fent de CUP. Després d’enviar Mas a la paperera de la història, ara poden esberlar la majoria sobiranista al Parlament.\nEn comptes de crear consells i fòrums maquinats per Puigdemont i apuntalats per la República retòrica de Torra que no veiem per enlloc, caldria tornar a l’essència i recordar els sacrificis de tantíssims milers de persones de bona fe. Aviat farà un any que 45.000 catalans van anar i tornar de Brussel·les per donar suport al president a l’exili i per despertar una Europa que continua al primer son. Amb el fred i la pluja, molts van agafar una galipàndria. Aquell constipat ha derivat en ràbia davant de tanta desunió absurda. Al vestidor de la Cultural Lleonesa, abans de jugar contra el Barça, hi havia un gran rètol motivador: “Unidos somos el doble”. Van sortir al camp a rebentar el pronòstic i, també, alguna cama. Si agafem el lema en negatiu, podem afirmar que dividits som la meitat. O, al pas que anem, ni això.\nCanya a Catalunya\nPablo Casado és el president del PP. Ho és perquè María Dolores de Cospedal li va donar els suports que li calien per derrotar Sáenz de Santamaría. En el dia que es fan públiques les gravacions de les converses entre Cospedal i l’inefable comissari Villarejo que demostren fins a quin punt eren conscients del podrimener de la Gürtel que calia tapar de totes totes, Casado amaga el cap sota l’ala. En comptes de donar la cara i cessar Cospedal, ni que sigui per guardar les aparences, empra una tàctica molt més efectiva: canya a Catalunya. La cortina de fum perfecta. No només és una fugida endavant en l’estratègia de la distracció, sinó que la seva claca –política i mediàtica– aplaudeix amb les orelles la seva intervenció al Congrés. “Les escoles catalanes són madrasses nacionalistes i TV3, el No-Do de Catalunya”. Ni una cosa ni l’altra. Una mentida fastigosa. Però ja no és important que sigui veritat. La qüestió és repetir-ho mil vegades com una cosa segura perquè coli entre la seva parròquia. A mesura que Vox i Ciutadans li mengen el terreny i li resten vots, la mentida ha de ser més grossa, rotunda i contundent. I el pitjor, sentint Casado, és l’odi que transmet, el menyspreu quan sil·labeja la paraula 'Catalunya' al final de l’oració. ¿Pot ser que pensem que amb Soraya Sáenz de Santamaría, presidint el PP, no ens hauríem de sentir segons què? ¿Pot ser –ai senyor– que enyorem Mariano Rajoy?\nI, mentrestant, els mitjans d’aquí anem fent crítica de Bolsonaro i posant-nos les mans al cap perquè 58 milions de brasilers han votat un feixista, masclista, homòfob i racista. Veiem la palla en l’ull aliè i no veiem la biga en el propi. De moment, entre els uns i els altres, ja han fet renéixer Franco. No trigarem a veure com enterren el dictador a la catedral de l'Almudena de Madrid i semblarà un funeral d’estat.\nElogi de la migdiada / Sant Pol, quina hora és?


Badanotis :: Tercera edició de la RutaTapa de Sant Adrià de Besòs\nEls consumidors i consumidores podran participar en un concurs i tindran la possibilitat de guanyar un dels tres premis que s'ofereixen. Només caldrà portar la butlleta de la Ruta i, un cop feta la consumició, demanar al bar o restaurant que hi posi el segell corresponent. Per participar-hi, s'hauran d'aconseguir dels establiments participants, els segells mínims establerts: caldran els segells de 3 establiments de Sant Adrià Nord i de 2 de Sant Joan Baptista. Després s'haurà de deixar la butlleta en una de les urnes instal·lades als bars i restaurants de la Ruta.\nD'altra banda, els consumidors també valoraran, a la mateixa butlleta, les tres tapes més bones. Les tres tapes guanyadores rebran un premi de reconeixement.\nA la butlleta tindreu també la informació dels bars i restaurants participants amb una foto de l'establiment, el nom de la tapa que han elaborat i l'horari per tastar-la. La butlleta la podreu trobar als establiments de la Ruta, a l'Oficina d'Atenció al Ciutadà de l'Ajuntament (OAC) i a les instal·lacions municipals.


Exposició "Estiueig de proximitat 1850-1950"\nMuseu d'Arenys de Mar - Museu Marès de la Punta\nExposició dedicada al fenòmen de l'estiueig des de la segona meitat del segle XIX fins la primera meitat del segle XX i l'impacte que va suposar en els pobles propers a Barcelona en les zones del Maresme, Vallès Oriental, Valles Occidental i el Garraf.\nL'exposició ens parla de l'arribada dels primers estiuejants, els costums socials que van traslladar als llocs d'estiueig, l'impacte patrimonial en les noves cases i torres d'estiueig, les principals figures i un dels principals motius que va impulsar l'estiueg: fer salut.\nL'exposició ha estat comissariada per Joaquim Maria Puigvert, professor de la Universitat de Girona.\nRecerca i textos de l'àmbit local Joan Miquel Llodrà.\nMés informació de l'exposició "Estiueig de proximitat 1850-1950" al web del museu.\nInici: 04/07/2021 Fi: 31/10/2021\nDe dimarts a dissabte: de 10 a 13 h\nC. de l’Església, 43\nEntrada: 3,10 €\nReduïda: 1,60 €\nExposició "El futur ja és aquí!"\nInici: 21/11/2021 Fi: 05/06/2022\nMuseu d'Arenys de Mar - Museu Mollfulleda de Mineralogía


El safrà de les Garrigues es dóna a conèixer a Cervià\ngarrigues 19:10 04/11/13\nEl municipi celebra la Festa del Safrà, una jornada que pretén promocionar el cultiu d'aquesta espècia que han recuperat una vintena de productors de la comarca, els mateixos que ultimen els tràmits per fundar una cooperativa dedicada a aquesta espècia i pionera a l'Estat\ncomarca ixer dóna serveis garrigues cervi\nUna parada de venda de safrà instal·lada el dissabte a Cervià. Foto: Damià Alentorn\nLa comarca de les Garrigues va celebrar dissabte a Cervià la primera Festa del Safrà, un producte recentment recuperat a la zona per vint-i-quatre productors de deu municipis que estan constituint una cooperativa per potenciar aquest cultiu. La festa es va fer coincidir amb l'inici de la collita, aquesta setmana, per donar a conèixer, sobretot, les propietats culinàries d'aquesta espècie que s'extreu de les flors del safrà.\nLa jornada, destinada a donar a conèixer aquesta espècia, va comptar amb actes paral·lels com una conferència a través de la qual es va donar a conèixer la història del cultiu de safrà a la comarca de les Garrigues així com un taller sobre la recol·lecció i l'extracció de safrà. El president de la Cooperativa de Cervià, Enric Dalmau, va destacar "la resposta de la gent interessada en cultivar safrà, molta més de la prevista inicialment". La jornada es va tancar amb un multitudinari dinar popular on es van servir 180 racions de cassola cuinada, com no podia ser d'altra manera, amb safrà de les Garrigues.\nAmb la recuperació del safrà la comarca de les Garrigues compta amb un nou producte de qualitat per promocionar i exportar, a més de l'oli d'oliva i el pa de ronyó, entre d'altres. A més, i segons afirmen els productors garriguencs, "aquesta pot ser una alternativa viable als cultius tradicionals de secà de la zona, l'olivera i l'ametller, i que a més pot generar llocs de treball a les poblacions on s'ha començat a produir".\nEl projecte: constituir una cooperativa pionera\nPer poder comercialitzar el seu safrà, els productors garriguencs estan enllestint els tràmits per constituir-se en cooperativa, que serà la primera de l'Estat dedicada específicament a aquest producte. Ramon Rué, veí de Cervià i un dels impulsors del projecte, destaca "l'elevada demanda de productors de volen plantar bulbs de safrà", un fet que demostra que aquest producte està a l'alça. Rué\nEl projecte d'aquests municipis de les Garrigues -Cervià, l'Albagés, les Borges Blanques, Juncosa, el Vilosell, la Pobla i l'Albi- de recuperar el cultiu del safrà en aquesta comarca i a la Conca de Barberà, on ja se'n produïa durant l'edat mitjana, va nàixer després que dos productors de Cervià veiessin el potencial del producte a la comarca. "A partir d'aquí, es van ficar en contacte amb altres interessats en recuperar aquest conreu a la comarca", explica Rué, amb l'objectiu d'impulsar una cooperativa "perquè sabem que la millor manera de fer-ho és anar tots a una", sentencia. Els productors a més, tenen l'experiència en el sector de l'oli, per la qual cosa tenen clares les seves prioritats: "Volem fer un producte de qualitat, un safrà que es distingeixi dels altres". Motiu pel que una vegada creada la cooperativa, que tindrà amb tota probabilitat seu a Cervià -perquè la Cooperativa del Camp dóna suport logístic a aquest projecte i cedeix les instal·lacions- també es mirarà d'impulsar la DO Garrigues del safrà.\nEls productors garriguencs han plantat enguany uns 2.000 quilos de bulbs de safrà en diferents parcel·les. No obstant, l'objectiu, segons explica Rué, és que les Garrigues pugui conrear una superfície superior a 4 hectàrees i mitja, que és la que actualment es conrea a Terol, la segona zona en producció de safrà de l'Estat després de Castella la Manxa.\nRàdio les Borges i el Grup de Teatre Nissaga estrenen un programa literari


Ets a: Inici / Participació / Olot acollirà cinc punts de trobada per analitzar i fer propostes sobre diversos sectors de la ciutat\nAl llarg dels propers mesos, Olot acollirà cinc punts de trobada per analitzar i cercar propostes sobre diversos temes d'importància a la ciutat: Serveis socials, economia, medi ambient, participació i independència. Seran oberts a tothom i l'objectiu és recollir el punt de vista tant...continua llegint\nNi delicte, ni desobediència greu, ni desobediència lleu. La jutgessa ha arxivat el cas del Multireferèndum a Olot i ha deixat en evidència la pèrdua de temps i recursos que ha significat portar a judici els quatre voluntaris de la iniciativa ciutadana on van participar 40.000 persones arreu de...continua llegint\nEl passat dissabte 11 d'octubre la CUP de Sant Joan les Fonts va organitzar una xerrada-debat al Casal d'Avis titulada “Ha arribat l’hora del poble, la consulta del 9N!” on es va parlar sobre la consulta del 9N i la importància de les mobilitzacions ciutadanes. A l’acte hi varen assistir...continua llegint\nMés de 1.000 persones a Olot i un centenar a Sant Joan les Fonts s'han concentrat davant dels seus ajuntaments per exigir que volem votar el proper 9 de novembre. A la resta de poblacions de la comarca també hi ha hagut concentracions en el mateix sentit, convocades des de diverses entitats...continua llegint\nEl ple de l'Ajuntament d'Olot ha aprovat una moció en la qual mostra el suport a la convocatòria de la consulta sobre la independència del 9 de novembre de 2014 i va més enllà, comprometent-se a "facilitar tots els recursos i les eines necessàries per fer-la possible". La moció...continua llegint\nL'èxit del Multireferèndum es va veure enterbolit per l'actuació de la policia municipal d'Olot, amb l'ajuda dels Mossos d'Esquadra, que van confiscar l'urna i els 200 vots que hi havia hagut fins al migdia. La policia també va identificar els membres de la mesa, que...continua llegint\nMultireferèndum 2014 és una convocatòria popular per debatre i decidir sobre qüestions bloquejades en les institucions polítiques. Neix a proposta de Som lo que Sembrem i la Plataforma Aturem el Fracking i ja suma més de 40 adhesions de col·lectius arreu de Catalunya. Amb aquesta iniciativa, les...continua llegint\nL'Ajuntament d'Olot ha publicat, després de tres anys d'insistència per part de la CUP i de la PAH, el nombre actualitzat d'habitatges buits que hi ha a la ciutat. Segons l'estudi, actualment Olot té 1.372 habitatges buits, 696 dels quals en mans d'entitats bancàries....continua llegint


Mostrant articles per etiqueta: TMA Grupo Sánchez\nL’Ajuntament sancionarà TMA Grupo Sánchez per les irregularitats a Can Balasc\nL’Ajuntament prepara un expedient sancionador i un possible expedient de disciplina urbanística a TMA Grupo Sánchez per les irregularitats trobades entorn a l’extractiva de Can Balasc. El primer tinent d’alcalde, Manuel Velasco, lamenta que Iniciativa per Catalunya Verds - Esquerra Unida i Alternativa (ICV-EUiA) acusi l’equip de govern d’inactivitat en aquest tema sense estar al dia de tots els detalls.\nVíctor Puig (CiU): "Tenim tots els inconvenients dels abocadors però cap dels beneficis”\nConvergència i Unió (CiU) considera que l’Ajuntament “mira cap a una altra banda” en tot allò referent a la problemàtica dels abocadors. La federació denuncia una tendència dels partits d’esquerra de culpar la Generalitat en aquest tema i afegeix que el consistori té unes responsabilitats molt marcades i que no ha gestionat correctament el problema.\nNous indicis de treballs per convertir Can Balasc en un abocador\nTMA Grupo Sánchez estaria ignorant la paralització del Pla Especial Urbanístic (PEU) i està preparant l’extractiva de Can Balasc per acollir-hi un abocador. Com a mínim, així es desprèn dels darrers abocaments de pedra fina triturada; una actuació incompatible amb l’extracció d’argila però d’obligat compliment, en canvi, en la construcció d’un abocador. El grup parlamentari d’Iniciativa per Catalunya Verds- Esquerra Unida i Alternativa (ICV-EUiA) s’ha compromès a entrar una pregunta al conseller de Territori i Sostenibilitat, Santi Vila, sobre aquest incompliment.\nRubí sense abocadors torna a la seva lluita\nLa plataforma Rubí sense abocadors ha convocat una reunió aquest dilluns a la tarda amb els seus integrants per informar sobre les principals novetats després de la darrera trobada del passat de novembre. A partir d’aquí, reiniciaran les seves activitats i reivindicacions en funció del que decideixi fer la Generalitat de Catalunya amb els abocadors a la nostra comarca i al nostre municipi, en particular.\nVicenç Rabadán (ACR)\nUn centenar de rubinencs protesten contra els abocadors de Rubí\nAl voltant d’un centenar de ciutadans han acudit aquest dissabte a la visita guiada per l’entorn de Can Balasc i l’extractiva on TMA Grupo Sánchez vol obrir un nou abocador. L’activitat, organitzada per Rubí Sense Abocadors, tenia com objectiu mostrar l’entorn natural d’aquesta zona i continuar amb l’oposició ciudadana contra el Pla Especial Urbanístic (PEU) que pretén allargar la vida de Can Carreras i obrir Can Balasc.\nEls polítics demanen prudència davant la suspensió provisional del PEU\nFa poc més d'una setmana, el Departament de Territori i Sostenibilitat de la Generalitat de Catalunya va suspendre de manera provisional la tramitació del Pla Especial Urbanístic (PEU) de Can Carreras i Can Balasc. La suspensió és temporal fins que TMA Grupo Sánchez compleixi amb les disposicions requerides i faciliti tota la documentació ambiental que se li demana. Ràdio Rubí ha volgut copsar l’opinió de tots els grups municipals sobre aquest nou capítol en la polèmica dels abocadors.\nAnuncien protestes contra el pas de camions pel camí vell d’Ullastrell\nRubí Sense Abocadors i l’Ajuntament es reuniran al setembre per posar en comú les posicions de cada part entorn al pas de camions pel camí vell d’Ullastrell. Segons la plataforma, entitat i consistori discrepen en la interpretació de la darrera sentència del Tribunal Superior de Justícia de Catalunya (TSJC) sobre aquesta activitat. Els veïns afectats sostenen que els camions de TMA Grupo Sánchez només poden passar en horari nocturn i anuncien futures accions de protesta en aquest sentit.\nSant Cugat i Cerdanyola neguen que TMA tingui llicència per acumular residus a l'antiga Suceram\nEls ajuntaments de Sant Cugat i Cerdanyola han explicat, a través d’un comunicat, que TMA Grups Sánchez no té llicència per acumular residus a la nau de l’antiga fàbrica Suceram, com han denunciat diverses plataformes ciutadanes i polítiques de les dues ciutats i Rubí. La qüestió, destapada pels veïns de la zona, ha arribat al Parlament a través de la diputada ecosocialista rubinenca Marta Ribas que ha tramitat una pregunta al govern per obtenir més informació.


Les dues últimes parts d’aquesta sèrie cobreixen l’historial de desenvolupament de Litecoin, el mecanisme de treball, la velocitat de transacció a la xarxa Litecoin, la distribució minera que inclou la reducció a la meitat de la recompensa de Litecoin.\nEn el segment final d’aquesta sèrie, aprofundirem en el rendiment del mercat de Litecoin, el rendiment de la xarxa i la seva construcció d’ecosistemes..\nA hores d’ara, les compensacions i liquidacions de transaccions comercials han de passar per múltiples procediments, que impliquen moltes organitzacions, i això es complica encara més quan es tracta de pagaments transfronterers. Els pagaments de criptomonedes liderats per Bitcoin (BTC), en canvi, presenten una altra alternativa per a les persones mitjançant l’intercanvi entre iguals, eliminant l’intermediari i reduint els costos també..\nTant Lighting Network com SegWit (abreviatura de Segregated Witness) van ser aclamats com les solucions als problemes d’escalabilitat. Segwit es va activar litecoinencès 10 de maig de 2017, i en Bitcoin encès 23 d’agost, 2017. La intenció inicial de SegWit era solucionar un error del codi bitcoin anomenat mal·leabilitat de les transaccions. SegWit ha fixat la mal·leabilitat de les transaccions eliminant la informació de la signatura i emmagatzemant-la fora del bloc de transaccions base. De fet, Segwit no augmenta la mida del bloc, sinó que només augmenta el nombre de transaccions dins dels blocs d’1 MB, millorant així l’escalabilitat fins a cert punt.\nSegons l’anàlisi de dades a 1ml.com, la capacitat de càrrega de Lighting Network ha arribat a 302,9 LTC, amb 184 nodes, un 6,36% més en els darrers 30 dies. A més, els canals han arribat a 1.339, amb un augment del 21% en els darrers 30 dies, i el LTC en joc també ascendeix a 291,09. En comparació, la capacitat de càrrega de la xarxa Bitcoin ha arribat a 1.063,42 BTC i el nombre de nodes ha arribat a 8065, un 7,48% més en les darreres 24 hores. A més, els canals de la xarxa Bitcoin han disminuït fins als 38.637, un 1,6% menys. En una paraula, la xarxa d’il·luminació de Bitcoin té un rendiment molt millor que el de Litecoin.\nL’algorisme Scrypt utilitza el temps d’inactivitat de la CPU per extraure els blocs. L’algorisme Scrypt genera una matriu amb diversos elements de blocs, cada element de bloc primer ha de realitzar una sèrie d’operacions per generar un valor hash i, a continuació, operar tota la matriu per obtenir el resultat final.\nScrypt requereix molta memòria, ja que realitza les funcions de requerir als miners que generin números ràpidament i emmagatzemar-los a la memòria aleatòria d’accés (RAM) del processador, al qual cal accedir abans d’enviar un resultat. La funció de hash de Scrypt va ser implementada inicialment per l’equip de desenvolupament de Litecoin en circuits integrats específics d’aplicació (ASIC) que fa que la potència minera es concentri fàcilment a les grans piscines mineres. No obstant això, l’algorisme Scrypt fa que la potència de hash sigui més distribuïda, reduint així la possibilitat d’atacs del 51%.\n3.4. Comissions de transaccions\nEl gràfic mostra la corba diària mitjana dels honoraris dels miners. Els ingressos diaris d’un miner provenen en part de les comissions de transaccions per empaquetar els blocs. Després de l’esdeveniment de reducció a la meitat de la recompensa, les recompenses dels miners derivades de l’explotació de blocs de notícies disminuiran i, en conseqüència, augmentarà la seva dependència de les comissions de transacció. Més enllà, els ingressos dels miners provindran de comissions de transacció. Les comissions de transacció de Litecoin estan actualment per sota de 0,04.\n4. Anàlisi de token\nEls seguidors de Litecoin a Reddit, Twitter i Facebook van ascendir a 73.891 (existeix la possibilitat de superposició). L’atenció mediàtica de Litecoin va augmentar des de finals de 2017 fins a principis de 2018 i s’ha tornat plana des de finals de la meitat del 2018, cosa que coincideix amb els interruptors del cicle de l’ós i del toro..\nLa integració de Litecoin al sistema de pagament del comerciant i altres aplicacions són els passos necessaris per aconseguir la seva adopció massiva. Com a testimoni d’utilitat, l’ecologia de pagament fora de línia de LTC és una part fonamental del focus. Segons la informació de Litecoin.com, Litecoin s’ha associat amb institucions, incloses passarel·les de pagament de criptomonedes, institucions de targeta de dèbit, altres projectes de blockchain i els minoristes de maons i motars. Analitzarem l’adopció de Litecoin des de les dimensions de les seves institucions associades, comerciants i caixers automàtics.\nCentenars de llocs de comerç electrònic i maó i morter han acceptat pagaments de Litecoin durant l’últim any, segons les dades recopilades pels entusiastes de les criptomonedes a Reddit. Els comerciants de Litecoin ofereixen una àmplia gamma de béns i serveis, inclosos art, roba, aliments i begudes, metalls preciosos, electrònica i més serveis, repartits per múltiples indústries. Tot i això, l’adopció de pagaments encara és molt limitada, amb algunes botigues tancades a causa de diversos factors. Obbviament, Litecoin encara té un llarg camí per recórrer abans de convertir-se en una aplicació a gran escala.


La nova escola taller Lluís Domènech i Montaner | Ajuntament de Reus\nInici › La nova escola taller Lluís Domènech i Montaner\nL'Institut Municipal de Formació i Empresa Mas Carandell obre el període de preinscripció per a la nova escola taller Lluís Domènech i Montaner, que començarà a l'octubre i que dóna continuïtat a les obres realitzades en els darrers dos cursos a l'Institut Pere Mata de Reus.\nAquesta segona edició de l'escola taller s'adreça a persones menors de 25 anys i en situació d'atur. El programa formatiu continuarà la restauració de l'Institut Pere Mata i formarà a 32 nois i noies en les següents especialitats constructives:\nauxiliars d'obra i rehabilitació: 10 alumnes\nauxiliars de pintura decorativa: 10 alumnes\nauxiliars de fusteria i restauració de mobles: 12 alumnes\nL'escola taller Lluís Domènech i Montaner II és la segona escola taller que intervé en l'edifici modernista. En aquesta ocasió, les pràctiques formatives es faran en el pavelló de Primera Classe i el pavelló del Distingits.\nLa intervenció proposada, segons el projecte redactat per l'arquitecte Joan Figuerola, serà la mínima indispensable per millorar les condicions actuals de les façanes i dels espais interiors, recuperant la fesomia original de l'institut d'estil modernista. En concret, es realitzaran treballs al Xalet I, a les seves façanes, a les pintures interiors i cambres sanitàries i a l'escala helicoïdal de fusta que dóna accés al terrat. També s'intervindrà al terrat del cos central, a la zona central de la façana posterior i es faran reforços estructurals en diferents nivells. Una altra de les tasques previstes és la restauració del sostre alicatat del vestíbul de la planta baixa.\nDurant la primera fase de l'escola taller, de sis mesos, els alumnes reben una beca per assistir a les classes de formació de l'especialitat triada. Els 18 mesos restants, els alumnes són contractats mitjançant un contracte de formació i realitzen pràctiques formatives, en aquest cas, a l'Institut Pere Mata.\nAquest programa està subvencionat pel Departament de Treball de la Generalitat de Catalunya, el Fons Social Europeu i l'Ajuntament de Reus.\nObjectius de l'escolta taller\nLa finalitat d'aquest programa formatiu és millorar l'ocupació de les persones joves, facilitant-los la inserció laboral, mitjançant la formació i l'adquisició d'experiència. La segona edició de l'escola taller Lluís Domènech i Montaner respon a un doble objectiu: qualificar professionalment als joves per facilitar el seu accés al món del treball i permetre la recuperació del patrimoni modernista de la ciutat.


SALUT / GENT GRAN | Ràdio Abrera 107.9FM\nSALUT / GENT GRAN\nContinúa en marxa la campanya de vacunació contra la Covid-19 a la residència de gent gran Canigó d'Abrera\nProfessionals sanitaris van administrar el divendres 22 de gener la segona dosi de la vacuna contra la Covid-19 als i les residents i una part dels treballadors i treballadores de la Residència Canigó d'Abrera, segons ens ha informat la direcció del centre. La campanya de vacunació continua avui, dijous 28 de gener, amb l'administració de la segona dosi a la resta del personal.\nEl dimarts 29 de desembre es van posar les primeres vacunes contra la Covid-19 a la Residència Canigó d'Abrera. Totes les persones residents i una part del personal van rebre la primera dosi de la vacuna i una setmana després es va vacunar la resta.\nParal·lelament a la campanya de vacunació, la residència abrerenca ha inclòs, entre les mesures de prevenció de la Covid-19 al centre, la realització opcional de test d'antígens als familiars que visitin les persones residents.\nVacunació al CAP\nEl dimarts 12 de gener també es va administrar la primera dosi de la vacuna a tots els i les professionals del CAP d'Abrera, després que les autoritats sanitàries anunciessin que s’avançava la vacunació en paral·lel a la campanya de les residències. El mateix dia també es va iniciar la campanya de vacunació contra la COVID-19 als professionals sanitaris de l'hospital comarcal Fundació Hospital Sant Joan de Déu de Martorell (FHSJDM).\nLes mesures per reduir el nombre de contagis de la Covid-19 a Catalunya s'allarguen 14 dies més, fins a les 24 h del diumenge 7 de febrer


Estem vivint una situació única, però no per això hem volgut deixar de ser al teu costat de la millor manera que sabem fer-ho, acompanyant-te en cada moment i fent-te costat en un dels moments més importants de la teva vida. Somies amb convertir-te en arquitecte? UIC Barcelona School of...\nVisita virtual. Una domenica a Roma\nEl director de UIC Barcelona School of Architecture, Josep Lluís i Ginovart, durà a terme, els dissabtes 18 i 25 d’abril, una visita virtual a Roma oberta al públic. La iniciativa consta de dues sessions i tindrà un caràcter eminentment divulgatiu. “La primera sessió la dedicarem a Santa Maria la...\nVisita virtual a la Ciutat del Vaticà\nEl director de UIC Barcelona School of Architecture, Josep Lluís i Ginovart, durà a terme, entre els dies 6 i 8 d’abril, una visita virtual comentada per la Ciutat del Vaticà oberta al públic. La iniciativa consta de tres sessions i tindrà un caràcter eminentment divulgatiu. “Des de fa molts anys...\nVideoconferència | Maroje Mrduljaš: Modernitzacions inacabades: Skopje i Split 3\nL’1 de abril, l'arquitecte, crític i comissari Maroje Mrduljaš participa en el cicle Foros amb una videoconferència oberta al públic general titulada “Unfinished Modernisations: Skopje and Split 3” (“Modernitzacions inacabades: Skopje i Split 3”). Partint de dos projectes de recerca, l'exposició “...\nL’11 de març, l'arquitecte, crític i comissari Maroje Mrduljaš participa en el cicle Foros amb una conferència titulada “Unfinished Modernisations: Skopje and Split 3” (“Modernitzacions inacabades: Skopje i Split 3”). Partint de dos projectes de recerca, l'exposició “Toward a Concrete Utopia” (...\nForos 2020 | Carme Torrent: Performance “A l'escolta del lloc”\nEl 26 de febrer, la coreògrafa Carme Torrent intervé en el cicle Foros 2020 amb una performance titulada “A l'escolta del lloc” en col·laboració amb els ballarins Ana S. i Jordi Mas. Carme Torrent va fer estudis d'Arquitectura a l’ETSAB-UPC mentre treballava en diversos estudis, com el d'Enric...


El govern Rajoy redueix 1.108 milions d'euros les ajudes a la dependència | Ràdio Barcelona | Cadena SER\nEls serveis costaran un 5% més als usuaris. La consellera de Benestar Social qualifica la mesuras de "patacada" i de "setge social"\nPersona dependent que s'acull a l'atenció domiciliària / ACN\n02/05/2013 - 09:53 h. CEST\nEl govern espanyol reduirà 1.108 milions d'euros les ajudes al Sistema d'Atenció a la Dependència, segons el document titulat Programa Nacional de Reformes 2013, que ahir dimarts va enviar a la Unió Europea i va publicar en el web del Ministeri d'Economia. Segons aquest document, els usuaris del pla de la dependència hauran d'aportar un 5% més per rebre els serveis. El document argumenta que es tracta d'una profunda reforma per "racionalitzar i modernitzar els serveis prestats, garantint la sostenibilitat".\nSegons el text, des del juliol del 2012, s'han fet diferents canvis en el sistema de dependència, que han aconseguit un estalvi de 599 milions d'euro el 2012. I s'espera que la reducció sigui de 1.108 milions aquest 2013 i 571 milions d'euros el 2014. Entre les mesures, s'està fent un decret perquè l'aportació del beneficiari dels serveis pugi un 5%, en una implantació progressiva de tres anys.\nEl Tercer Sector acusa de Rajoy de fer una retallada ideològica\n8.000 persones es moren mentre esperaven que avaluessin la petició de dependència\nEl mateix document explica que, en l'àmbit del sistema de salut, es continuaran amb les reformes iniciades el 2012, per estalviar 7000 milions d'euros, que representen l'1% del total del pressupost sanitari. Per aconseguir-ho, es preveu una reordenació de la cartera de serveis assistencials i l'optimització de 13 serveis d'especialitats mèdiques i un nou catàleg d'implants quirúrgics.\nLa consellera de Benestar Social i Família, Neus Munté, ha manifestat aquest dimarts que la retallada de més de 1.000 milions d'euros que el govern espanyol pretén aplicar a les ajudes a la dependència poden ser una "patacada més" i un "setge social". La consellera, en declaracions a Catalunya Ràdio, ha explicat que no té cap confirmació oficial d'aquesta nova retallada estatal, ha recordat que la generalitat finança el 80% de les ajudes a les persones dependents i que l'Estat només n'aporta el 20%.\nPer la seva part, la presidenta de la Taula del Tercer Sector, Àngels Guiteras, ha considerat que "és moment d'establir prioritats pròpies que avancin en una altra línia".


Notícies Agrat: L’Agrat destinarà el 10% dels beneficis del 2013 a un projecte social targarí\nL’Agrat destinarà el 10% dels beneficis del 2013 a un projecte social targarí\nImatge de l'Assemblea Agrat de l'any passat\nL’Associació Agrat de Tàrrega destinarà el 10% dels beneficis anuals que ha generat aquest 2013 a un projecte social targarí. El projecte serà votat i escollit pels socis durant l’Assemblea anual ordinària que es celebrarà el proper 16 de Novembre al Mercat Municipal.\nL’Agrat obre a partir d’ara i fins el 8 de Novembre un període de recepció de propostes perquè qualsevol entitat o persona individual presenti un projecte de caràcter social a la ciutat de Tàrrega. La temàtica és lliure i es vol fomentar la creativitat i la innovació per una proposta que pugui repercutir beneficiosament en el bé del col·lectiu. Els únics requeriments que es demanen és que s’enviï a agrat@agrat.cat una explicació del programa situat a Tàrrega i/o pobles agregats i que es detalli en què s’invertirien els recursos aportats per l’Agrat, que estarien al voltant d’uns 200 euros. Tanmateix, es crearà una comissió de control per garantir que el projecte tiri endavant i que es demostrin els objectius presentats.\nL’any 2012, el 10% dels beneficis van anar dirigits a un projecte del Club Ciclista de l’Associació Alba i van servir per adquirir un tricicle adaptat per aquest club que treballa per a que les persones amb algun tipus de discapacitat intel·lectual o problemes de salut mental puguin accedir a la pràctica d’algun tipus de disciplina esportiva.\nL’Associació Agrat compta actualment amb més de 800 socis i celebrarà aquest mes de novembre el segon aniversari de vida amb la realització de l’Assemblea i amb una gala que comptarà amb sopar, actuacions i sessió de DJ’s.\nL’entitat es mostra satisfeta amb les activitats que ha realitzat durant aquest 2013 i que han servit per ampliar el ventall de públic i edats. Així, s’ha repetit l’organització del Carnestoltes de Tàrrega, la 3a gimcana Flèndit, la 2a Fira del Playmòbil, la revetlla de Sant Joan i el servei d’autocars nocturns per les festes majors AgraTour. A més, també s’han realitzat noves activitats com la Fira de la Cervesa Artesana, la TARGALAN Lan Party o una sortida conjunta per anar a esquiar. L’Associació Agrat també ha col·laborat en activitats populars com la Festa Major de Maig de Tàrrega, el Correllengua o la Marató contra la pobresa.\nFinalment, l’Agrat també forma part de la recent creada AgEnTa, /Agrupació d’Entitats de Tàrrega) que treballa per generar una xarxa entre associacions de Tàrrega per poder sumar esforços i col·laboracions.\nPublicat per Associació Agrat a 6:38\nL’Agrat destinarà el 10% dels beneficis del 2013 a...


ENTREVISTA AMB JAVIER GÓMEZ: "AIXÍ ERA KRISHNAMURTI" - MÓN ESPIRITUAL - 2021\nEntrevista amb Javier Gómez: "Així era Krishnamurti"\nTaula de continguts amagar febrer 1 D'origen gallec, Javier Gmez coneixement en la seva adolescència a un home que li canviés la seva vida: Krishnamurti. A Krishnamurti cal llegir-lo amb cert esperit crtic, en el sentit en veure de quina va, qu és el que est dient i saber si encaixa o no encaixa . Entrevista Roberto Carlos Mirs. 2.1 Quin és Krishnamurti 3 Per saber ms 4 Entrevista amb Javier Gmez: As era Krishnamurti\nD'origen gallec, Javier Gómez va conèixer en la seva adolescència a un home que li canviaria la seva vida: Krishnamurti. "A Krishnamurti cal llegir-lo amb cert esperit crític, en el sentit en veure de què va, què és el que està dient i saber si encaixa o no encaixa". Entrevista Roberto Carlos Mirás.\nJavier Gómez ha estat membre de la Fundació Krishamurti Llatinoamericana, antic professor a Brockwood Park School (Universitat internacional creada el 1969 a Anglaterra per Krishnamurti) i traductor. Resideix entre Holanda, Londres i Espanya ... Ha traduït Què estàs fent amb la teva vida (Oceà Ambar) o Diàlegs amb Krishnamurti (Edaf), entre altres llibres. I aquest ha estat un bon motiu per parlar amb ell.\nCom estudiós de la seva obra, creus que va estar Krishnamurti massa protegit?\nSí! D'alguna manera, sí.Tenemos d'entendre diverses dimensions d'aquesta protecció i jo no les entenc totes. Va estar protegit pels teòsofs, que eren els seus protectors i els seus guardians, i -sembla ser- que també estava protegit per altres ens estranys, esotèrics, per dir-ho així. Ell deia de vegades: "En religió hi ha aquesta teoria: quan un arriba a cert nivell de virtut, diguem, li assignen un o dos protectors". ¿I per què no havia de ser així? Ell se sentia protegit, i no només físicament, per altres persones com els teòsofs, ia més, interiorment, per una seguretat enorme que provenia d'aquesta percepció d'allò altre, de la veritat.\nVa deixar l'Ordre de l'Estrella, la va dissoldre per no crear una nova església. ¿Va trencar en aquest moment amb tot?\nNo desmentia, al final, la realitat dels mestres. Mai va dir que no existissin. Va dir que eren irrellevants, que és molt diferent. Ell, per exemple, va dir que un dia havia vist el Buda i va explicar com es va posar a parlar amb ell. Va dir: "Vaig a veure si és real, vaig a veure si és veritat" El agafo, el va travessar i va pensar: és un miratge. No se li va tornar a aparèixer el Buda. Des de llavors va seguir percebent percepcions.\nEts editor i traductor, Què t'ha donat Krishanamurti?\nEm va donar peu per entrar en mi mateix de maneres insospitades, la meva relació amb els seus ensenyaments, un diàleg en el qual s'obren finestres en el meu propi interior -de significat o no significat- de la meva pròpia existència.\nDe què parla Krishnamurti?\nTantes coses! Parla de l'individu, de la societat, de la natura, de la relació humana. Quina és la nostra relació humana ?, quina és la nostra responsabilitat referent a això? Es fica amb l'estructura de la consciència humana, amb la seva psicologia, després s'aventura en el que anomenaríem una altra dimensió, o alguna cosa pròpiament religiós.\nHas comentat que veies a Krishnamurti com un Buda per al segle XXI.\nÉs una cosa personal. Hi ha una gran similitud. El que van dir és pràcticament idèntic i el seu èmfasi en la meditació és pràcticament igual. Què diu el budisme? Ens parla de les famoses Quatre Nobles Veritats del Buda. Hi ha un patiment i aquest sofriment té una causa; per tant, si té una causa, hi ha un cap d'aquest sofriment, i al final d'aquest sofriment s'arriba a través d'aquests vuit passos que es poden donar. Però el pas central és el de la meditació.\n¿On posa èmfasi Krishnamurti?\nA la meditació. Tot el que parla és meditació. Els seus ensenyaments són una meditació des del silenci, veient tota la dinàmica de la consciència humana, com s'enganya a si mateixa i com, a partir d'aquesta ignorància, serà el seu propi sofriment. Això és budisme pur.\nEns trobem en una presó de sentiments, de pors, de angoixa- els hem d'anar veient al llarg del camí-, en la vida mateixa. No cal pensar en un mitjà per a un fi sinó actuar immediatament. El nostre error és pensar que la meditació és un mitjà. Primer cal tenir un mitjà per arribar a un fi, l'ordre. Meditació i ordre són el mateix.\nPer això Krishnamurti en les seves xerrades començava parlant sobre el conflicte ...\nI sobre com posar-hi fi. Només en la llibertat de la plena seguretat que dóna la relació amorosa -diguem-ne-, afectuosa, intel·ligent, pot florir aquesta pau interior de la qual ell parlava. La integritat humana es dóna precisament en on no hi ha conflicte i aquesta és la nostra primera responsabilitat. Tot això és ordre.\nNo hi ha diferència entre la meditació i crear aquest ordre. Posar la casa en ordre és meditació també. Donar-se compte d'on hi ha desordre, on és aquest desordre. I aquesta comprensió del desordre és el que permet crear un ordre; si no hi ha això, no hi ha ordre.\nKrishnamurti de vegades parla del mètode i no ho recomana ...\nAixò potser és un malentès! Ell diu que no hi ha mètode, però, ¿on? Existeix un mètode de ioga i hi ha un tenir cura del cos metòdic. Ell era summament metòdic en això. Cap a asanes de ioga perquè el cos estigués en plena forma i saludable, també cap a pranayama per oxigenar el cos i donar-li el màxim d'energia.\nQuan parlava del ioga, que ell definia com a habilitat en l'acció, aprenia a ser precís en tot. En els seus actes, en la seva forma de menjar, en la seva forma de comportar-se, en tot ... I això intento comunicar com una part de l'educació. La precisió en l'acció. Percebre les coses com són.\nTornant enrere, Javier, qui era Krishnamurti?\nCom et deia abans, Krishnamurti era Radja Ioga, en el sentit que el que està ensenyant és la no dualitat, el principi unitari de l'ésser. La seva integritat amb si mateix i amb el més enllà. Era un gran iogui.\nA qui se li atribueix "l'observador i l'observat", a David Bohm o Krishnamurti?\nJa ho feia servir Krishnamurti, no pel que fa a la ciència, pel que fa al principi d'incertesa de Heisenberg. Va ser un punt d'unió entre la física occidental i la filosofia religiosa oriental, diguem. Intentem no observar a través d'un concepte que ja hem adquirit, doncs això impedeix realment que el puguem veure, perquè aquest concepte mateix transforma el que s'està veient, el distorsiona.\nSegons la típica estructura moral catòlica, tenim una sèrie de virtuts i pecats, sobretot pecats. Si donem per descomptat que hi ha una condemna, llavors en comptes de comprendre, condemnem, i per tant mai veiem. Si m'identifico amb la luxúria, seré luxuriós, però ¿què implica realment la luxúria o la supèrbia ?, què implica l'anirà? Krishnamurti es fica aquí, no es posa en el pla de l'observador.\nQue no critica tot a partir d'un preconcepte, d'un prejudici, no es posa a prejutjar el que suposadament està bé. Observa però sense prejutjar.\nKrishnamurti deia que no era cap mestre. Com has viscut la teva això? Molt bé! Hi havia persones que es van resistir doncs volien que Krishnamurti fos la seva autoritat. Quan volem un mestre o una autoritat ens estem contradient a nosaltres mateixos. Li estem dient que ens digui el que hem de fer, però en el fons no ho volem fer. Per tant és contradictori buscar una autoritat en el camp de l'espiritualitat.\nQui és Krishnamurti\nAcostumava a dir: "No es demana o s'exigeix cap creença, no hi ha seguidors, no hi ha culte, ni tampoc cap tipus de persuasió, en cap sentit, perquè només així podem trobar-nos en el mateix estat. Podem llavors observar junts l'extraordinari fenomen que és l'existència humana ".\nVa néixer el 1895 en el si d'un modest llar brahmánico, en Madapalle, Índia. Els seus ensenyaments superen els 20 milions de paraules, que van ser publicades en 120 vídeos, 75 cassets i més de 75 llibres. Deia que l'home ha d'alliberar-de la por, del condicionament, de l'autoritat i del dogma a través del coneixement propi. Als 90 anys, un 18 de febrer de 1986, moria a Califòrnia.\nKrishnamurti. Biografia de Pupul Jayakar (Editorial Alfaomega)\nDiari, I, II; Krishnamurti\nKrisnamurti, llibertat total (Editorial Kairós)\nKrishnamurti: 100 anys de saviesa. (Editorial Kairós)\nSistema Preventiu: Formació integral de la Persona


Reunió de treball del POCS de la temporada 2018. Agència de Salut Pública de Catalunya (ASPCAT)\nReunió de treball del POCS de ...\nReunió de treball del POCS de la temporada 2018\nLa reunió, que ha tingut lloc el 15 de juny a la seu de l’Agència de Salut Pública de Catalunya, ha estat moderada per la Sub-directora general de Vigilància i Resposta a Emergències de Salut Pública (SGVRESP), la Dra. Mireia Jané, que ha destacat la importància del treball interdepartamental i intersectorial per activar el Pla i respondre ràpidament davant de les onades de calor, sobretot en relació amb la població més vulnerable\nDurant la sessió, la Dra. Ana Martínez, Responsable del Servei de Control Epidemiològic i Resposta a Alertes i Emergències de la SGVRESP, ha fet una revisió de les principals línies d’actuació del POCS, ha presentat el balanç de la temporada 2017 i les actuacions de la temporada 2018 fins al moment. Ha recordat com l’estiu de l’any 2017, va ser un dels més calorosos dels darrers anys a la regió mediterrània, i només en el mes de juny ja es van emetre dos avisos d’onada de calor i dos avisos de temperatura màxima extrema.\nA continuació i per part del CatSalut, Alba Ribalta de l’Àrea d’atenció sanitària del CatSalut ha explicat les principals actuacions que realitzen per evitar els efectes de les temperatures extremes sobre la salut i Ramon Piñol, de la Regió Sanitària de Lleida n’ha presentat l’abordatge territorial.\nFinalment, Tomàs Montalvo del Servei de Vigilància i Control de Plagues Urbanes de l’Agència de Salut Pública de Barcelona ha parlat de la repercussió del canvi climàtic i els vectors.\nLa reunió ha finalitzat amb els suggeriments dels assistents per a la temporada actual del POCS i per a les futures, amb l’objectiu de millorar les actuacions interdepartamentals i interinstitucionals per reduir l’impacte de l’efecte negatiu de la calor en la salut de la població.


Estructura – Portal de la Transparència\nLa FUNDACIÓ UNIVERSITÀRIA BALMES (FUBalmes) és una fundació sense ànim de lucre i amb personalitat jurídica pròpia que exerceix les seves funcions majoritàriament a Catalunya.\nLes finalitats i activitats establertes en els seus Estatuts preveuen, entre d’altres, promoure la creació i desenvolupament d’estudis universitaris i superiors, impulsar la recerca i transferència de coneixement, editar i difondre publicacions bibliogràfiques, audiovisuals i digitals, realitzar produccions de disseny gràfic i fomentar la promoció econòmica i les activitats amb finalitats socials del territori dins el seu àmbit d’influència.\nEn resposta a aquestes finalitats fundacionals, la Fundació exerceix de titular de la UNIVERSITAT DE VIC – UNIVERSITAT CENTRAL DE CATALUNYA (UVic-UCC), reconeguda per la Llei del Parlament de Catalunya 5/1997, de 30 de maig, i modificada per Llei 2/2014, de 27 de gener, de mesures fiscals, administratives, financeres i del sector públic.\nLa Fundació també vehicula part de les seves finalitats fundacionals a través de les societats dependents Eumo Gràfic i Teknós.\nL’empresa Eumo Gràfic va ser creada l’any 1990 per atendre activitats de disseny, fotocomposició, producció i realització de material en suports diversos. Actualment és coneguda amb el nom comercial d’Eumo_dc i ofereix serveis integrals de disseny, del món digital i de comunicació.\nL’any 2013 es va crear Teknós, un centre de formació professional en tecnologia i comunicació que ofereix dos cicles formatius de grau superior, certificats de professionalitat i formació continua. El centre Teknós està ubicat a l’edifici La Farinera, mitjançant conveni entre la Fundació Universitària Balmes, l’Ajuntament de Vic i la Fundació Educació i Art (Feduart).\nLa Fundació també té com a societats multigrup Eumo Editorial i la Fundació per a la Formació Integral en Indústries Càrnies i Agroalimentàries (Kreas).\nLa Fundació per a la Formació Integral en Indústries Càrnies i Agroalimentàries (Kreas) es va constituir l’any 2013 fruit del treball conjunt entre la Fundació Universitària Balmes i la Federació Catalana d’Indústries de la Carn (FECIC), que aglutina més del 96% de la producció càrnia catalana. Kreas és un centre de formació professional dual de qualitat de l’àmbit de la indústria càrnia i agroalimentària, que va néixer amb l’objectiu de formar i qualificar els treballadors d’aquest sector per contribuir a la millora de la seva competitivitat.\nEumo Editorial va néixer l’any 1979 com a editorial de l’Escola Universitària de Mestres d’Osona. Aquesta aliança mútuament enriquidora entre estudis superiors i edició de llibres ha aportat el coneixement i l’experiència necessaris per construir un catàleg centrat en l’educació, entesa com un instrument de desenvolupament personal i d’apoderament de la ciutadania. Des de l’any 2011, l’accionariat de l’empresa està constituït per la Fundació Universitària Balmes i el Grup 62 a parts iguals, tot i que actualment Eumo Editorial ha arribat a un acord amb el Grup Planeta per recuperar el 100% del capital amb la intenció de donar entrada a un nou soci que garanteixi poder mantenir la línia editorial actual.\nFinalment, la Fundació Universitària Balmes va aprovar en sessió plenària del seu Patronat, reunit el 26 de juny de 2014, el projecte de constitució de la Fundació d’Estudis Superiors en Ciències de la Salut per promoure i desenvolupar el projecte estratègic de creació de la Facultat de Medicina. Es tracta d’una Fundació sense ànim de lucre, els fundadors de la qual són la Fundació Universitària Balmes i la Fundació Universitària del Bages.\nResum d’entitats del grup (auditoria 2015-16)\nInstitució docent d’estudis universitaris que desplega la seva activitat de servei públic en els àmbits de la docència, la recerca i la transferència del coneixement\nEmpresa de serveis integrals de disseny, món digital i comunicació\n100% de participació mercantil\nEmpresa editorial especialitzada en llibre de no ficció en català\n50% de participació mercantil\nCentre de formació professional superior en l’àmbit multimèdia\nFundació dedicada a la formació professional superior en l’àmbit d’indústria alimentària\n50% de representació\nLa Fundació d’Estudis Superiors en Ciències de la Salut va ser registrada al Registre de Fundacions de la Generalitat de Catalunya amb el número 2.945 el 19 de gener de 2016\nFUB, estructura, activitats fundacionals\n14 desembre 2021, 12:09\nMitjana 2.8 / 5. Participació: 5


Primer va ser el foc. Abans que cap altra cosa. Abans que el cel inventés l'infern. Abans que l'univers es reinventés en un infinit inabastable. Primer va ser el foc, després l'aigua i, a la fi, l'home....\nLa següent, si us plau\nSuperat l'escull de les eleccions europees, Rajoy accelera aquest estiu per anar aplicant ja d'una vegada el seu programa electoral. Ahir mateix es vanagloriava d'haver complert la promesa d'abaixar els...\nL'exemple de Banesto\nEl mundial de futbol de Sud-àfrica va costar 10 milions d'euros a Banesto, que s'havia compromès a millorar l'interès d'un producte financer als seus clients si Espanya guanyava el campionat. Ara ja...\nBeethoven no seria músic amb Wert\nUna de les incògnites de la història de la música és saber com s'ho manegava Ludwig van Beethoven per compondre les simfonies si era sord. Com podia compondre i crear amagant la malaltia durant anys?...\nUn maratonià en l'últim esprint\nQuan les curses de fons no estaven de moda, Albert Batlle n'era ja un gran aficionat. Era habitual veure'l passar el diumenge al matí corrent curses arreu i, sovint, acabava comentant les dificultats...\nArriben les colònies. Però no tots els nois i noies hi poden accedir, i el valor educatiu de les sortides a l'aire lliure i la natura no té preu. Per això cal tenir en compte el crit d'alerta del síndic....\n‘The secret of Bangalore'\nL'alcalde de Barcelona Joan Clos va preguntar-li, un cop, al responsable del desenvolupament tecnològic de Bangalore (Índia) el secret de la seva puixança en les telecomunicacions. “Tenim el millor...\nBarrera a l'emprenedoria\nEl Ministeri de Justícia no acaba de convocar l'examen d'accés a l'advocacia, pendent des de finals del 2013. Més enllà del fet que obligui els llicenciats en dret catalans a desplaçar-se fins a Madrid...\nEl model lingüístic escolar català funciona i ha funcionat durant anys, però sis famílies que van demanar formació en castellà per als seus fills poden fer-lo canviar, afectant 127.000 alumnes d'infantil,...\nPàgina 60 de 69


Jornades "El Futur Territorial de l'Estat Espanyol: Centralització, autonomia, federalisme, confederació o secessió?" - Hemeroteca - Actualitat - Universitat de les Illes Balears\nSeccions: Jornades "El Futur Territorial de l'Estat Espanyol: Centralització, autonomia, federalisme, confederació o secessió?"\nJornades "El Futur Territorial de l'Estat Espanyol: Centralització, autonomia, federalisme, confederació o secessió?"\nHora: inauguració el dia 23 a les 10.30 h\nLloc: edifici Gaspar Melchor de Jovellanos\nL’àrea de Dret Constitucional del Departament de Dret Públic de la Universitat de les Illes Balears, i la Direcció General d’Universitats, Recerca i Transferència del Coneixement del Govern de les Illes Balears, organitzen les jornades El Futur Territorial de l’Estat Espanyol: Centralització, autonomia, federalisme, confederació o secessió?\nLa inauguració anirà a càrrec del doctor Rafael Perera, president del Consell Consultiu de les Illes Balears, el doctor Antoni Gili, secretari general de la UIB, el senyor MIquel Massot, president de l'Acadèmia de Jurisprudència i Legislació de les Illes Balears, el doctor Joan Oliver Araujo, catedràtic de Dret Constitucional de la UIB, conseller del Consell Consultiu de les Illes Balears i coordinador de les jornades, i la doctora Maria Ballester, profesora de Dret Constitucional i membre del Consell Consultiu de les Illes Balears.\nMés de cent experts d’universitats espanyoles i internacionals, i prop de dos-cents alumnes de Dret, debatran al llarg de dos dies sobre la configuració territorial de l’Estat espanyol.\nLes jornades s’estructuren en tres ponències marc:\nSessió primera: Del centralismo franquista a la España de las autonomías: crónica de una descentralización exitosa, a càrrec del doctor Francisco Javier Díaz Revorio, catedràtic de Dret Constitucional de la Universitat de Castella-la Manxa i conseller del Consell Consultiu de Castella-la Manxa.\nSessió segona: La crisis y el agotamiento del actual Estado autonómico español: posibles salidas, a càrrec del doctor Gerardo Ruiz-Rico Ruiz, catedràtic de Dret Constitucional de la Universitat de Jaén.\nSessió tercera: Cataluña: reflexiones sobre el derecho a decidir, a càrrec del doctor Carles Viver i Pi-Sunyer, catedràtic de Dret Constitucional de la Universitat Pompeu Fabra, president del Consell Assessor per a la Transició Nacional de la Generalitat de Catalunya, director de l’Institut d’Estudis Autonòmics de la Generalitat de Catalunya i vicepresident emèrit del Tribunal Constitucional.\nA banda de les ponències hi haurà una conferència, tres col·loquis i 29 comunicacions de temàtica variada. El conjunt d’intervencions i de documentació generada al voltant de les jornades es publicarà posteriorment en un llibre.\nLes jornades compten amb la col·laboració del Consell Consultiu de les Illes Balears i l’aval de l’Associació de Constitucionalistes d’Espanya.\nResum de premsa (1009 KB)


Salt us ofereix una agenda plena d’activitats entre el divendres 16 i el diumenge 18 - Viu Salt\n15 desembre, 2016 /in Noticies, Salt /by Àlex\nLa vila de Salt viurà un dels caps de setmana més intensos i plens d’activitats i és per això que us recordem els actes programats entre el divendres 16 i el diumenge 18, en el qual TV3 connectarà en directe amb la zona esportiva saltenca amb motiu de la 25a Marató. Una altra novetat és que, per primera vegada, Òmnium Cultural portarà la Festa del Tió a Salt.\nRecordeu que hem publicat l’Agenda de Nadal que podeu consultar en aquest enllaç.\nConcert de Nadal, a càrrec de la Coral Rossinyol i Alimara de Salt, a partir de les dos quarts de set de la tarda (18h30), a la Biblioteca Iu Bohigas.\nConcert de l’Orquestra Di-versiones a La Mirona, a partir de tres quarts de dotze de la nit (23h45).\nFesta del Tió, organitzat per Òmnium Cultural, davant del Mercat Municipal cobert. Entre les 10h i les 14h.\nInflables per a la mainada a la plaça del Mercat, organitzat per la Federació de Comerciants de Salt, entre les 11h i les 13h.\nMercat de les AMPA’s de Salt. Es farà davant el Mercat Municipal (el cobert) i durarà des de les 10h fins les 14h.\nCercavila de Nadal a càrrec de l’Aula de Música Tradicional i Cantaires del Cor País Meu, des del bar Can Ricard fins el bar Can Serrallonga. Entre les 12h i les 14h.\nCantada de Nadales a càrrec de la Coral Biserica Penticostala “Elim”, a les Bernardes, organitzat per l’Associació de Comerciants Francesc Macià-Zona Centre-Maçana i Dracs CiV. Es farà a les set del vespre.\nConcert de Dorian + Marion Harper + Dj Elektrik, a La Mirona, a partir de les 22h.\nLa Marató de TV3 a Salt. Des de les 9h del matí a la zona esportiva. A dos quarts de dues (13h30) la televisió catalana farà una connexió en directe amb la nostra vila. Tota la informació en aquest enllaç.\nParades Solidàries de Nadal a les esglésies de Sant Jaume i de Sant Cugat, entre les 10 h i les 13h\nParada d’Agermanament amb el Perú, al Pedró davant l’església de Sant Cugat, entre les 10 i les 13h.\nConcert de Mironadal, El Pot Petit i Evaristo i Cia, a La Mirona, a partir de les 17h.\nConcert de Nadal, a càrrec de la Coral Tribana Salt, en pro de Càritas de Salt. A l’església de Sant Cugat, a partir de les 18h.\nTags: Biblioteca Iu Bohigas, Comerç i Vendes, La Mirona, Mercat, Nadal 2016 i Reis 2017, Salt, Tradicions\nhttp://viusalt.com/wp-content/uploads/2016/12/161215-Logo-Cara-Agenda-Nadal-Salt-2016.jpg 495 505 Àlex http://viusalt.com/wp-content/uploads/2018/07/viubo.png Àlex2016-12-15 09:54:122018-06-12 09:51:16Salt us ofereix una agenda plena d’activitats entre el divendres 16 i el diumenge 18\nEl Pla Jove de Salt retorna amb 3 projectes : Joventut VIP, Llevadora i Debats\nDissabte us hi esperem al primer Mercat de les AMPA’s de Salt Publiquem l’Agenda de Nadal de Salt !!


Locazione turistica Il Borgo di Puntas Marana.5 Marinella Itàlia - Ofertes d'hotels amb els MILLORS DESCOMPTES EN LÍNIA\nMarinella, Marinella, Itàlia - Veure al mapa\nPer als viatgers què vulguin captar les imatges i els sons de Porto Rotondo, Il Borgo 10 és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Il Borgo 10 és compromet a que la seva estada sigui el més còmoda possible. Per anomenar algunes de les comoditats de l'hotel, hi ha habitació familiar.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb balcó/terrassa, cuina americana, renta vaixelles, rentadora a cada habitació. A més, l'oci que l'hotel ofereix assegurarà que tengui molt a fer durant el dia. Il Borgo 10 és la vostra destinació si buscau allotjament de qualitat a Porto Rotondo.\nCal que informeu el Locazione Turistica Il Borgo.5 de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. Cal abonar l’import total de la reserva abans de l’arribada. Interhome t'enviarà una confirmació amb tota la informació del pagament. Un cop hagin rebut el pagament, t'enviaran un e-mail amb les dades de l’establiment, com ara l’adreça i el lloc on has de recollir les claus. En arribar, cal abonar un dipòsit de 100 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament.


Mecenatge per enfortir-nos - Jornada de treball entre les petites associacions i la petita i mitjana empresa\nPremi Nacional de Cultura 2019 per a la Federació d'Ateneus de Catalunya\nEl Consell Nacional de la Cultura i de les Arts ha anunciat avui els Premis Nacionals de Cultura 2019 i ens ha fet molta il·lusió veure com una entitat membre del CAB està entre la llista de guardonats. Es tracta de la Federació d'Ateneus de Catalunya.\nDes del CAB felicitem a la FAC per aquest merescut reconeixement. Enfortir les entitats socioculturals catalanes és enfortir la cohesió social a les viles i ciutats del país, així com una cultura catalana inclusiva. L'associacionisme és actor clau en el desenvolupament d'una societat més justa, humana i sostenible i mereix aquest tipus de reconeixements!\nLa cerimònia de lliurament dels premis es realitzarà el dijous 4 de juliol al Teatre L’Artesà del Prat de Llobregat, que està a punt de reobrir les seves portes.


InicioMaresmeEntra en servei el nou CUAP Maresme, ubicat a Mataró\nPla general del nou CUAP Maresme. Foto: Albert Segura - ACN\nAquesta setmana ha entrat en funcionament el nou CUAP Maresme, situat a Mataró, i que dona servei les 24 hores a un total de 275.000 ciutadans, tant de la capital del Maresme com de les localitats del voltant. El nou equipament es troba annex al CAP El Maresme i disposa d’un total de 550 metres quadrats. Atén les urgències de baixa i mitjana complexitat de medicina general, així com també aquelles de pediatria. L’equipament està gestionat per l’Institut Català de la Salut.\nEl CUAP Maresme ocupa un espai que s’ha remodelat íntegrament per l’interior, i disposa d’un box de triatge, així com set punt de consulta polivalents, vuit punts d’observació i un altre box de reanimació cardiopulmonar. La seva funció passa per poder-hi dur a terme atencions d’urgències, així com la valoració, orientació i primer tractament de més complexitat, fins a la derivació d’aquests casos.\nA banda, també permetrà dur a terme procediments programats d’infermeria en dies festius, per garantir la continuïtat assistencial de cures i injectables. A més, l’espai s’ha dotat amb recursos diagnòstics com radiologia i servei d’analítica urgent.\nEl CUAP és el primer dispositiu d’aquestes característiques que hi haurà a la comarca del Maresme. Els municipis que es beneficien del servei són Arenys de Mar, Arenys de Munt, Argentona, Cabrera de Mar, Cabrils, Caldes d’Estrac, Dosrius, Mataró, Òrrius, Premià de Dalt, Premià de Mar, Sant Andreu de Llavaneres, Sant Vicenç de Montalt, Vilassar de Dalt i Vilassar de Mar. La inversió ha estat d’1,2 milions d’euros.\nEls Centres d’Atenció Primària (CAP) d’una quinzena de poblacions del Maresme obren aquest divendres sant i el dilluns de pasqua en el seu horari habitual de 8 a 20h. Es tracta dels CAP’s d’Alella, Arenys de Mar, Arenys de Munt, …


El Festival Strenes es reinventa de nou i segueix endavant enguany • Ràdio Capital de l'Empordà\nEl Festival Strenes es reinventa de nou i segueix endavant enguany\nLes actuals normatives provoquen que l’Strenes tal com estava plantejat no es pugui dur a terme. Amb tot, el festival ha lluitat fins al darrer moment per poder mantenir-se encara que sigui en un format diferent. L’organització no ha volgut deixar la ciutat de Girona sense Strenes, ni els grups de música i a tota la seva cadena de valor sense feina. Per aquest motiu el festival gironí s’ha adaptat a aquesta nova normalitat per presentar un Strenes 3.0 en un format mixt entre públic presencial i streaming de pagament en alguns concerts. L’Strenes s’adapta doncs, a aquest nou format que pel que sembla, fins que no hi hagi una vacuna, ha vingut per quedar-se. Des de l’organització, el festival calcula que donarà feina a més d’un centenar de professionals del món de la cultura. Un dels sectors que més està patint aquesta crisi.\nEls concerts que s’han pogut mantenir són els d’estrena de nou disc de Sopa de Cabra,Blaumut i Suu i també els concerts únics de celebració del 25è aniversari del mític Nirvana Unplugged i els dos concerts de Miki Núñez. Com a novetat s’incorpora al cartell el concert de presentació del nou disc de Mala Rodríguez.\nLes entrades es posaran a la venda dilluns a les 10h del matí, ja que durant aquest cap de setmana el festival vol agrair als usuaris que ja tenien entrada comprada, amb la possibilitat de comprar novament i de manera anticipada la nova entrada.\nLa major part d’artistes que no s’han pogut mantenir a aquest Strenes 3.0 es podran veure a la pròxima edició del festival. Les entrades de tots els concerts de pagament seran retornades de manera íntegra.\nL’entrada El Festival Strenes es reinventa de nou i segueix endavant enguany ha aparegut primer a Primera Fila.\nArticle anteriorBlack Eyed Peas anuncien el disc “Translation” pel divendres 19 de juny\nArticle següentDissart Cuines


Claus per superar una infidelitat - Psicologia Parèntesi\nEncara que els dos membres de la parella pateixen davant d’aquesta situació, cada un d’ells ho viu d’una manera diferent:\nLa persona que ha estat enganyada vol entendre el que ha passat, necessita saber tots els detalls, cosa molt difícil d’aconseguir quan les emocions estan desbordades. La seva ràbia es dispara i se sent culpable i ingènua per haver confiat en algú que no mereixia la seva confiança.\nLa seva autoestima també queda tocada i tornen a sortir complexos i carències del passat. Els valors compartits en la relació ja no tenen sentit i tot trontolla produint a més d’una crisi de parella, una crisi personal profunda.\nEl que ha enganyat també pateix, se sent desbordat, culpable i ple de remordiment. En molts casos, no és capaç d’entendre la seva conducta i el per què no va mesurar les conseqüències i veu com la seva relació de parella s’acaba.\nDesprés d’aquesta crisi hi ha parelles que decideixen separar-se, unes altres, decideixen reparar la relació.\nAquesta reparació requereix un procés llarg i dur on els dos membres de la parella s’han d’involucrar i on es busca el perdó i recobrar la confiança perduda.\nalgunes claus per superar-ho:\n- Donar-se un temps, no prendre decisions fins que les emocions es regulin.\n- Acceptar el que ha passat i ser honest amb un mateix, continuo estimant la meva parella?\n- Cuidar-se en tots els sentits; alimentació, son, exercici, hobbies, contacte social i familiar.\n- Perdonar per alliberar-se del ressentiment, per passar pàgina.\n- Preguntar-se, per a què ha passat això?, definint les noves condicions de la parella i construint un nou projecte en comú.\nTerapeuta individual i de parella\ntagPlaceholderEtiquetas: pareja, cat, terapia, parella, infidelitat, infidelidad


Jaume Grau: 'Alguns mitjans han contribuït a la guerra bruta de l'estat' | Reusdigital.cat diari de Reus. Notícies i actualitat del Camp de Tarragona\nL'autor presenta aquest dijous a Reus 'Les clavegueres de l'estat. Guerra bruta i corrupció a Espanya'\n04 d'Abril de 2018, per Marc Busquets\nGrau, davant d'un aparador amb el seu llibre\nJaume Grau (Barcelona, 1960) és biòleg però sempre ha fet de guionista. Després d'intervenir al documental 'Les clavegueres d'Interior', de Mediapro, ha publicat el llibre 'Les clavegueres de l'estat. Guerra bruta i corrupció a Espanya' (Catedral Books), que ja a la seva portada assenyala que va "més enllà" que l'audiovisual. Aquest dijous el presenta a la llibreria Galatea de Reus (a les 7 de la tarda). "La unitat d'Espanya s'ha usat com a catalitzador de voluntats i d'interessos, i no és d'ara, sinó que ve d'abans, del franquisme", exposa en una entrevista a Reusdigital.cat.\nEl llibre va més enllà que el documental, diu. Van quedar moltes coses per explicar?\nAmb el llibre hem fet un pas diferent que amb el documental. El nucli del que s'ha explicat al documental prové d'uns articles de premsa publicats a Público el 2016 quan es van revelar les converses de Fernández Díaz amb De Alfonso, i que han nodrit tots dos treballs. Ara bé, són formats diferents, sí. El documental aporta el testimoni de policies que confirmen l'existència d'una guerra bruta per part de l'Estat per afeblir els seus adversaris. Amb el llibre he mirat d'anar al fons de les diverses qüestions que s'hi expliquen per donar context. A banda, habitualment un documental apel·la a les emocions, mentre que el llibre intenta deixar clar quines han estat les persones implicades en tot el procés.\nSi ha construït un context potser és per tenir una visió en conjunt.\nÉs això mateix. He volgut que el lector aixequi la mirada per tal que valori el que ha passat, quina transcendència ha tingut i situar-ho allà on toca, ja sigui a nivell històric i per poder fer una comparativa amb el passat, per veure com ha estat anteriorment la guerra bruta de l'estat.\nPerò també per comparar-les amb les nacions de l'entorn.\nTambé, sí. França, Itàlia o els Estats Units, posem per cas, hi apareixen, al llibre. Tot plegat aporta perspectiva i permet conèixer quin grau d'intensitat ha tingut la guerra bruta a Espanya.\nLes clavegueres espanyoles són més pudentes que les franceses o les britàniques?\nSón diferents, en tot cas. En el cas francès, es van trobar circumscrites en un reduït entorn policial a finals dels 90 i principis del segle XXI amb l'objeciu de facilitar l'accés al poder de Chirac i amb Yves Betrand al capdavant. I ho van fer tot distribuint informació dels seus diversos adversaris polítics. Als Estats Units, Anglaterra i Alemanya, la guerra bruta està vinculada als respectius serveis d'informació, amb exemples com la CIA, o el Mossad a Israel. A Espanya, per contra, la guerra bruta s'ha mimetitzat amb l'estructura d'Interior i és més àmplia, més extensa. Aquesta és la primera gran diferència.\nN'hi ha una segona, doncs.\nSí. I és que hi ha una gran col·laboració al marge d'Interior. Ni que sigui ocasionalment, la magistratura i la fiscalia hi han col·laborat. La gran diferència en relació als altres països, però, té a veure amb el paper que a l'estat espanyol hi juguen els mitjans de comunicació. I és que determinats diaris han donat cobertura, a aquesta guerra bruta, un fet que en altres llocs d'Europa seria impensable.\nI una tercera?\nHi és. L'escàndol. A França, quan es va saber el que havia passat per donar suport a Chirac hi va haver una gran polèmica i es va iniciar una investigació. El curiós del cas, a més, és que Bertrand va aparèixer mort poc després a casa seva, en estranyes circumstàncies. A Espanya, el passat setembre, el Congrés va fer un dictamen a partir d'una comissió en què es va assenyalar que s'havien utilitzat mitjans i recursos públics contra els rivals del govern, i l'endemà no va passar res.\nQuè en treuen els mitjans, de contribuir a la guerra bruta?\nHi ha una confluència d'interessos. Els mitjans no són ni inofensius ni independents ni vetllen per la neutralitat. Cal tenir en compte, a més, que ara mateix hi ha determinats diaris, com 'El País', 'El Mundo' i altres, que passen per una situació econòmica molt delicada. I s'han trobat que han guanyat en estabilitat per un cert suport del govern per poder renovar les seves línies de crèdit.\nAixò els fa dependents.\nExacte. Són dependents directament del govern. Però a banda, insisteixo en què hi ha una confluència d'interessos en la qual se suposa que hi ha separació de poders però que no es produeix, perquè a la llarga, o si s'analitzen les coses, es comprova que els poders conflueixen, que es relacionen íntimament. Passa amb magistrats, passa amb polítics. La defensa de l'estat passa per fer-la des de moltes trinxeres.\nLa conclusió és que per defensar Espanya s'hi val tot.\nÉs una conclusió real, sí, i que jo mateix he pogut certificar pels testimonis d'alguns policies amb els quals vaig parlar en el seu moment. Un d'aquests, i amb un important càrrec, em va dir que per Espanya estava disposat a fer el que fos. I aquest 'el que fos', vol dir qualsevol cosa, en efecte. Cal tenir present, també, que la unitat d'Espanya s'ha usat com a catalitzador de voluntats i d'interessos, i no és d'ara, sinó que ve d'abans, del franquisme. Durant el franquisme es va fer un compendi de lleis, però entre tots els drets hi havia una llei de rang menor que deia que en cas que s'atemptés contra la unitat d'Espanya, els esmentats drets queien. Aquesta disposició s'ha mantingut, d'alguna manera, en la Constitució actual i en el subconscient dels funcionaris que representen l'estat.\nLa denominada 'Operació Catalunya' és història? O hi haurà nous capítols?\nLa guerra bruta no s'ha aturat ni ho farà. Mira, les converses entre Fernández Díaz i De Alfonso, que es van produir abans del 9-N, poden entendre's com l'inici d'una ofensiva en què durant l'últim any han passat moltes coses. Van apareixent tòfones, si se'm permet dir-ne així, i un tan sols ha de seguir la pista.\nPosi'm un exemple d'aquestes tòfones.\nEl cas de la contaminació sobre els Mossos després de l'atemptat del passat agost. I em refereixo especialment al tractament que 'El Periódico' va fer del suposat informe que una instància americana havia lliurat al cos policial. I tot fa pensar que l'origen d'aquesta campanya mediàtica sorgeix de les clavegueres. Un altre exemple? L'endemà del referèndum, i a Twitter, van començar a aparèixer imatges falses de les càrregues policials per part de perfils falsos, de trols, amb identitats prefabricades. Amb base a aquesta difusió de fotografies es va construir un relat per fer creure que el que s'explicava des de Catalunya sobre les càrregues policials era fals. I fins i tot un diari com 'Le Monde', amb vincles amb diaris espanyols, va arribar a publicar un article en què venien a dir que sí, que havien passat coses però que moltes altres eren mentida.\nNo fa cas cara de ser quelcom improvisat.\nNo pas. Una campanya com aquesta es prepara, de la mateixa manera que es prepara la filtració dels sumaris respecte els papers incautats als Mossos. I no, això no s'aturarà.\nI com ha de gestionar-ho, tot plegat, la ciutadania?\nCrec que anem, per desgràcia, cap a règims totalitaris. El totalitarisme va a l'alça, és així. I no passa només a Europa, es tracta d'una tendència global. La conclusió que un pot treure del que passa és que l'esmentat totalitarisme, a casa nostra, no es reduirà si es troba una solució al conflicte català, sinó que persistirà. Tinc la sensació que l'estat s'ha vist al mirall i s'ha vist fort. S'ha agradat. Per tant, crec que la deriva totalitària es mantindrà, i que no només serà perjudicial per als sobiranistes, sinó per a qualsevol que sigui considerat un opositor.\nQualsevol partit que accedeixi al poder es corromp, per tant? Tots acaben obrint les clavegueres?\nLes clavegueres, personificades en alguns individus, persisteixen en el temps perquè l'estat o el govern de torn, quan necessita defensar-se, es permet saltar-se les lleis. El que sabem fins ara de les clavegueres és que tant el PSOE com el PP les han usades, i a dojo. Per tant, res em fa pensar que un nou partit que arribés al poder no les usaria. M'hi jugo un pèsol, de fet.\nGanxet 05 d'Abril de 2018\ncert cuan es refereix a corrupció, vol dir al 3/4%, al Palau, a las ITV, als misals, a Banca Catalana, etc. etc., això de la corrupcio es boníssim, aquí a casa nostra podem fer-ne màsters. Es clar aquí la corrupció, la fan els nostres "estimats" polítics en català i es diferent. Jajajaja\nTv3, es la principal manipuladora i no li dic res de 3/24, Rac 1, Ara, etc. etc. vaige una maravella de imparcialitat.